חוות האנטילופות בערבה

חוות האנטילופות בערבה המכונה גם פארק האנטילופות היא חווה השוכנת באזור הערבה ממערב לכביש 90 בין היישוב ספיר למושב צופר, שהוקמה על מנת לשווק אנטילופות לגני חיות ברחבי העולם, וכיום עוסקת בעיקר בגידול אנטילופות לצורכי תיירות ובמתן שירותי לינה. זוהי אחת מן האטרקציות המרכזיות בתיירות הערבה התיכונה, המשופעת במתחמי לינה כפרית ושפע מסלולי טיול במדבר.

האטרקציות בפארק
בחווה שלוש אטרקציות עיקריות:

פארק הקודו 
פארק הקודו הוא שטח מגודר של 740 דונם, והכניסה אליו היא באמצעות רכב בדומה לספארי וישנו טיול מודרך עם דפי הסברה על בעלי החיים. בפארק הקודו מסתובבים חופשי מעל 200 פרסתנים ואנטילופות.

תיבת נח 
מבנה  דו קומתי דמוי תיבת נח, ובו בעלי חיים קטנים, פינת ליטוף, מזנון ומתקנים לילדים.

צימר וקמפינג 
אתר לינה הממוקם סמוך לפארק הקודו בו ישנה אפשרות ללינה בצימרים מאובזרים או ללינת שטח תחת סככות ואוהלים. כן יש בשטח חניון לילה, מדשאות, אזור מנגל ועוד.

בעלי החיים בחווה

בפארק הקודו
 קודו גמלוני (כיום אין קודו בחווה)
 דלגן
 קובוס המים
 אימפלה
 קודו ניאלה
 דישון מקראי (מין זה נמצא בכלוב נפרד כדי להגן עליו וכן למנוע רביית כלאיים עם ראמים)
 דאמאליסק הצבי
 גנו כחול
 אייל אדמוני
 אייל נקוד
 אילנד מצוי
 ראם סהרה
 ראם לבן
 יעל נובי
 זברה מצויה
 כבש קמרון
 ערוד
 עז הבר
 עבדקן הרעמה (מין זה נמצא בכלוב נפרד בשל תוקפנותו)

בתיבת נח
 סרטן-נהרות כחול - (Procambarus alleni) בחווה התגלה שהסרטן מסוגל לבנות לעצמו שלד חדש מסידן פחמתי אמורפי בפחות מ-3 ימים, על אף שהוא חי במים מתוקים חסרי סידן. בשיתוף עם חוקרים מאוניברסיטת בן-גוריון פותחה תרופה לשבירה ופגיעה בעצמות. החל משנת 2013 משווק תוסף סידן אמורפי שמופק מהסרטן. התרופה משווקת על ידי חברת אמורפיקל שהוקמה על ידי בעלי החווה.
 כבש הבית
 עז הבית 
 צב יבשה דורבני
 ארנבון מצוי
 שרקן
 סוריקטה
 חתול בר
 שפן סלע
 חוטמן אדום
 הבני ורוד פנים
 הבני צהוב ענק
 נימפית מצויצת
 יונת יהלום
 דררה מצויה
 חוחית
 תוכון מצוי
 ארה ירוקת כנף
 ארה ארגמנית
 ארה צהובת-חזה
 טווס מצוי
 איגואנה ירוקה

ראו גם
חוות האלפקות
חוות קרוקולוקו

קישורים חיצוניים

 
 חוות האנטילופות בערבה באתר מפה.
 מידע על חוות האנטילופות בערבה  באתר מסע אחר.
 חוות האנטילופות בערבה באתר אילת סיטי
חוות האנטילופות באתר zooinstitutes.com

הערות שוליים

ישראל: גני חיות
הערבה
צופר (מושב)